Din cauza Pandemiei de COVID-19 care a afectat desfășurarea multor evenimente, au avut loc o serie de schimbări. Prima a fost data când se desfășoară testele; de obicei aveau loc în luna februarie însă deoarece sezonul precedent de Formula 1 s-a desfășurat în perioada iulie-decembrie, FIA a decis mutarea testelor cu două săptămâni înainte de începerea sezonului pentru a acorda echipelor mai mult timp de pregătire/dezvoltare. A doua schimbare a fost circuitul pe care se desfășoară testele; testele de pre-sezon din 2021 vor avea loc pe Circuitul Internațional Bahrain din Bahrain. F1 a testat, în ultimii ani, la Circuitul Catalunya din Barcelona, Spania, dar, având în vedere că au avut loc niște modificări asupra calendarului - și cu Marele Premiu al Bahrainului din 28 martie, acum stabilit să înceapă sezonul - s-a luat decizia de a organiza și testele în locul respectiv.